ผู้บริหารไทยพาณิชย์เจรจาสหภาพฯหวังได้ข้อยุติ หลังประกาศต้านลดพนักงาน
ซีอีโอไทยพาณิชย์ พร้อมคณะผู้บริหารเจรจากับตัวแทนสหภาพฯ หลังเรียกร้องให้ทบทวนแผนปิดสาขาและลดพนักงาน
29 ม.ค. 2561

ซีอีโอไทยพาณิชย์ พร้อมคณะผู้บริหารเจรจากับตัวแทนสหภาพฯ หลังเรียกร้องให้ทบทวนแผนปิดสาขาและลดพนักงานผู้สื่อข่าวรายงานว่า หลังจากที่สหภาพแรงงานธนาคารไทยพาณิชย์นัดรวมตัวเรียกร้องความเป็นธรรมในการจ้างงานเวลา 12.00 น.วันนี้ ปรากฏว่า ทางคณะผู้บริหารนำโดย นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพานิชย์ได้นัดเจรจากับประธานสหภาพแรงงานฯ ตั้งแต่เวลา 11.00 น. แต่จนถึงขณะนี้ยังไม่แล้วเสร็จนายเอก กุยยกานนท์ รองประธานสหภาพแรงงานธนาคารไทยพาณิชย์ ได้เปิดเผยกับผู้สื่อข่าวว่า ผู้บริหารได้ยื้อเวลาการเจรจาให้เลยช่วงพักเที่ยง เพราะตามกฎจะชุมนุมได้นอกเวลาทำงาน ไม่เช่นนั้นพนักงานถือว่าทำผิด จึงอยากตั้งข้อสังเกตเพราะเดิมนัดเจรจา 14.20-15.00 แต่เลื่อนเวลาเร็วขึ้นมาเป็น 11.00 อย่างไรก็ตาม หากวันนี้การเจรจาล่วงเลยไปถึงบ่ายโมง ทางสหภาพคงยุติแผนในวันนี้ และนัดชุมนุมกันในวันต่อๆไป นายเอก กล่าวว่า ทางสหภาพหวังผลการเจรจาจะเป็นประโยชน์ทุกฝ่าย นายจ้างได้ประโยชน์ พนักงานได้ประโยชน์ ผู้ถือหุ้นได้ประโยชน์ พนักงานไม่มีทางเผาบ้านตัวเองแน่นอนสำหรับข้อเรียกร้องมี 5 ประเด็นดังนี้ 1.ให้ทบทวนแผนยุบและควบรวมสาขา มีเป้าลดพนักงานสาขาเหลือ 10,000 คนจาก 22,000 คน2.บังคับพนักงานทำงานที่ไม่ถนัด เช่นบังคับขายประกัน ไปดูแลการบริหารการเงินส่วนบุคคล และกดดันผู้ที่ไม่อยากทำงานให้ไปอยู่บริษัทลูก3.นโยบายของผู้บริหารไม่สอดคล้องกับเป้าหมายที่ประกาศอยากให้พนักงานทำงานอย่างมีความสุข4.บีบให้พนักงานออกมากกว่าที่กล่าวไว้ โดยพนักงานออกตามปกติปีละ 3,000 คน แต่กลับมีเป้าหมายให้ลดพนักงาน 3 เท่าใน 1,000 วันหรือเท่ากับ 12,000 คน5.การขึ้นเงินเดือนไม่เป็นธรรม ไม่มีโอทีในวันหยุด และให้ค่าแรงไม่เป็นธรรมในบางสาขาและบางเขต เช่น เขตเมืองพัทยา พนักงานทำงาน 13 ชม.ต่อวัน แต่ได้โอทีเพียง 1 ชม.


นายเอก กุยยกานนท์ รองประธานสหภาพแรงงานธนาคารไทยพาณิชย์